[{"text_idx": "#000001", "text": "Disgrifiad o\u2019r llun, Cynlluniau'r ganolfan newydd arfaethedig"}, {"text_idx": "#000002", "text": "Mae cynlluniau i adeiladu pencadlys newydd BBC Cymru yng nghanol Caerdydd wedi eu cymeradwyo."}, {"text_idx": "#000003", "text": "Bydd y gwaith yn cychwyn ar 7 Ragfyr ac mae disgwyl i bron i 1,200 o staff sy'n gweithio ar y safleoedd presennol yn Llandaf symud i'r ganolfan newydd yn 2019."}, {"text_idx": "#000004", "text": "Mae'r gorfforaeth wedi arwyddo cytundeb gyda Rightacres, y cwmni sy'n datblygu'r adeilad newydd ac ardal ehangach y Sgwa\u0302r Canolog."}, {"text_idx": "#000006", "text": "Bydd yr adeilad newydd yn 150,000 troedfedd sgwa\u0302r - hanner maint y cyfleusterau presennol yn Llandaf."}, {"text_idx": "#000007", "text": "Mae S4C hefyd yn bwriadu bod yn rhan o'r ganolfan newydd drwy symud ei hadnoddau darlledu yno, gan leihau costau darlledu'r ddau sefydliad."}, {"text_idx": "#000008", "text": "Dyma ran o brosiect adfywio ehangach a fydd yn trawsnewid y Sgwa\u0302r Canolog, gan gynnwys swyddfeydd, siopau a thrafnidiaeth."}, {"text_idx": "#000009", "text": "Disgrifiad o\u2019r llun, Mae'r gwaith eisoes wedi dechrau ar y safle"}, {"text_idx": "#000011", "text": "Ychwanegodd: \"Bydd hefyd yn sbarduno adfywiad llawer ehangach fydd yn helpu i drawsnewid Caerdydd."}, {"text_idx": "#000012", "text": "\"Mae BBC Cymru yn cyffwrdd bywydau miliynau o bobl nid yn unig yng Nghymru ond ledled y DU a thu hwnt - felly rwyf wrth fy modd y bydd y buddsoddiad strategol allweddol hwn yn ein galluogi i gynllunio ar gyfer ein dyfodol gyda hyder go iawn.\""}, {"text_idx": "#000013", "text": "Croesawodd y Prif Weinidog y cyhoeddiad gan ei ddisgrifio fel \"carreg filltir sylweddol i BBC Cymru a'r diwydiannau creadigol yng Nghymru\"."}, {"text_idx": "#000015", "text": "\"Edrychwn ymlaen at weld effaith bositif a pharhaol y cyhoeddiad heddiw ar y sector gyffrous a llwyddiannus yma.\""}, {"text_idx": "#000017", "text": "Fe ddatgelodd y BBC y bwriad i symud i adeilad newydd sbon y tu allan i orsaf drenau Caerdydd Canolog ym mis Mehefin 2014."}, {"text_idx": "#000018", "text": "Disgrifiad o\u2019r llun, Mae disgwyl i oddeutu 1,000 o bobl weithio yn y ganolfan newydd wedi iddi gael ei chwblhau"}, {"text_idx": "#000019", "text": "Prif StraeonCynlluniau am dreth twristiaeth i Gymru gam yn nesPublished12 awr yn o\u0302lCam ymlaen i gynllun cludo dw\u0302r o Bowys i LoegrPublished11 awr yn o\u0302lCyfarfod cyhoeddus ar ddyfodol meddygfa PorthmadogPublished9 awr yn o\u0302l"}, {"text_idx": "#000022", "text": "Cyfarfod cyhoeddus ar ddyfodol meddygfa Porthmadog"}, {"text_idx": "#000031", "text": "Cofio Tre\u0302n Bach y Mwmbwls"}]